"A crise converteu aos mozos parados españois en enfermos"\nO xornal Financial Times, portavoz oficioso de burguesía financeira estadounidense, realizou unha valoración demoledora sobre os fenómenos que se produciron en España, como efectos da crise económica. Segundo este rotativo británico-estadounidense, a crise deixou un pesado “legado de temor nos mozos demandantes de emprego españois… De feito, a crise laboral non só está a converter en pobres aos mozos, senón tamén en enfermos", asegurou o xornal.\nPara este rotativo especializado en temas económicos, a crise da vivenda en España deveu na "devastación persoal” de toda unha xeración de mozas e mozos. Mesmo no momento actual, que o xornal caracteriza como dunha “recuperación sólida”, os datos mostran que máis de 1,8 millóns de españois menores de 34 anos están en paro. E sucede, o que é aínda peor, segundo o rotativo, “que un de cada cinco mozos non está a traballar nin formándose” .\n“Os que atopan emprego en España – prosegue o xornal - adoitan traballar en condicións precarias, saltando de contrato temporal en contrato temporal, apenas alcanzando o salario mínimo” . Segundo precisou ao xornal Josep M. Blanch, profesor de Psicoloxía da Universidade Autónoma de Barcelona, os estragos no mercado laboral son tamén “un problema de saúde mental”, non moi distinto que o fenómeno económico . “Sen un traballo seguro, vívese sen certeza e sen seguridade”, sostivo o académico. “Un non sabe se debe ter fillos e formar unha familia. Pérdese a capacidade para planificar e xestionar a propia vida: é como tentar conducir un coche sen volante”,\nDa cordo co que Blanch manifestou ao xornal anglosaxón, os mozos españois "obrigados a vivir nunha adolescencia permanente", ven bloqueado o seu camiño cara á idade adulta.\nO xornal engade no seu artigo sobre os efectos da crise en España, que “os salarios son xeralmente tan baixos que os traballadores novos só poden preocuparse o final de mes, non polo final da súa vida laboral”.\nO Financial Times precisa que mentres os mozos londinienses se queixan porque non poden ascender na escala social e dispoñer dunha vivenda mellor, os mozos españois non poden sequera permitirse alugar unha propia. “Iso non quere dicir que as preocupacións da xeración de mozas en Gran Bretaña ou Estados Unidos sexan triviais, senón que a crise que afecta os traballadores da súa mesma idade en España e outras economías do Mediterráneo, é dunha magnitude diferente”.\n“Unha xeración alcanzou a maioría de idade sen saber o que sente cun traballo seguro e con confianza no futuro - declarou Josep M. Blanch ao rotativo británico. “Moitos seguiron sendo dependentes dos seus pais durante moito tempo durante os seus 20 e 30 anos”. De acordo co testemuño xornalístico do Financial Times, os psicólogos españois non se atreven a vaticinar cal será a evolución que terá este dano sobre os mozos.


«Téñolle moito cariño ao que escribín, son as miñas xoias» ~ Porto do Son e a súa xente\nPortada » Emilio García , Portosín » «Téñolle moito cariño ao que escribín, son as miñas xoias»\n«Téñolle moito cariño ao que escribín, son as miñas xoias»\nPor Fonforrón julio 26, 2011 1 comentario\nO poeta acaba de publicar o seu primeiro libro, «Luces de soños», e pensa que o seguinte estará composto de fábulas\nDefínese como un «mariñeiro poeta», e non é para menos. Desenvolveu a primeira profesión durante 55 anos, aínda que dende pequeno sentía a chamada da literatura. A pesar de que só foi dous anos ao colexio, sempre lle gustou escribir e ler, e facíao con gran desempeño. Aprendeu dos máis grandes da nosa historia, lendo e fixándose para despois imitalos porque «me gusta facer as cousas ben». Escribe novelas, contos, teatro e poesías. No seu primeiro libro, Luces de soños, afirma que hai cousas escritas fai máis de corenta anos e outras máis recentes, dos últimos anos. O autor sinala que «é a vantaxe de telo todo feito, escolles o que máis che gusta».\n-¿Cando comezou a escribir?\n-Dende 8 anos, traballando no mar, comecei a escribir. Pero, daquela maneira, como se falaba aquí, metade galego metade castelán. Cando me aburría miña nai dicíame que lera, ela era bastante lectora, quizás foi quen me meteu a idea.\n-¿Sobre que escribe?\n-Escribo poemas, novelas, contos e teatro, de temas moi variados: mulleres vellas, amor, vida e morte. A morte é parte da vida. Falo dela sen medo, con tranquilidade. A morte e a vida son unha flor, cando chegas a froita madura xa non botas de menos a riqueza. A morte sempre está presente en min porque a morte é a última viaxe.\n-¿Contra que loita nos seus escritos?\n-Contra as inxustizas, sempre. As mentiras e a xente hipócrita non me gustan nada. Tamén escribo contra os políticos, aínda que particularmente non teño nada en contra deles, pero préstanse moi ben á ironía.\n-¿Que pretende lograr coas súas obras?\n-Gustaríame que sentisen algo similar ao que eu sentín cando o fixen, que me comprendan ben. Téñolle moito cariño a todo o que escribín, son as miñas xoias. Cando te encontras con alguén que che comenta que leu o teu libro e lle gustou, sentes unha gran satisfacción.\n-O seu editor definiuno como un poeta autodidacta que alcanzou a técnica, ¿de quen aprendeu?\n-Aprendín lendo sonetos de Lope de Vega e Quevedo, que parécenme inmellorables. De feito, durante unha época só escribía sonetos. Tamén as coplas de Jorge Manrique me influenciaron. As poesías de Francisco Anón resultábanme moi musicais. Marcou un pouco de todo. Eu lía todo o que atopaba porque daquela non se podían mercar libros. Naquela época era algo moi atípico, tanto que non tiña con quen falar destes temas.\n-¿Cando pensou en publicar?\n-Nunca o pensara porque sempre oíra que era moi complicado. Unha vez dixérame Taramancos que para publicar un libro tivera que ir varias veces a Barcelona. Aínda así, decidín intentalo e cando a cousa saíu ben á primeira sentín unha satisfacción enorme.\n-¿Tardaron moito en darlle unha resposta da editorial?\n-Non, eu mandeille o libro a Sial Ediciones porque tiña entendido que publicaran moitos libros en galego. Aos poucos días, Basilio Rodríguez, director da editorial, chamoume e reunímonos e xa me falaba da portada e eu aínda non sabía se me ían publicar ou non. Despois, puxéronme en contacto coa prologuista, Branca Vilela, e coñecémonos na súa casa en Fisterra e quedamos encantados.\n-¿Quen elixiu a portada?\n-Elixina eu. Basilio mandoume varias e eu escollín unha. A miña idea era poñer unha foto de Portosín enfocando a Louro e a Muros. A verdade é que non sei moi ben de donde é a que puxemos. Penso que é Formentera ou por aló, pero non sei.\n-Comentou que tiña escrito moitos libros, ¿cal lle gustaría que fose o seguinte en publicarse?\n-Teño un de fábulas que me gustaría que se publicase. Moitas desas obras son poemas acrónimos, teñen dous significados, un vertical e outro horizontal.\n-¿Sempre o apoiaron na casa?\n-O certo é que miña nai sempre me apoiou nesta actividade e meu pai cando vía que sabía recitar de memoria dicía: «Este é meu fillo». A miña muller e as miñas fillas están encantadas. Gústame que lle dean un repasiño.\nEmilio garcía portosín escritor\n!!Se tanto ama a este Concello e a Portosin en especial,¿A que obedece que vaia o veciño Concello de Noia a presentar a súa obra?¿Será porque ninguén o puxo en contacto cos servizos de Cultura do noso Concello?quero supor que a Concelleira da área coñecerá a dito autor, senon supoño que tentará porse en contacto e presentarse a través dalgún coñecido ou familiar do mesmo....


A historia de 'Caza ao amencer', o último cadro de Augusto Ferrer-Dalmau, contada por Pérez Reverte - Pontevedra Viva\nArturo Pérez Reverte atendendo aos medios de comunicación na Escola Naval\nA historia de "Caza ao amencer", o último cadro de Augusto Ferrer-Dalmau, contada por Pérez Reverte\nMartes 12 de Novembro, 2013 ás 00:38 do Martes 12 de Novembro, 2013\nPresentación do cadro "Caza ao amancer", apadriñado por Arturo Pérez Reverte\nUnha goleta española logra romper o bloqueo naval que a flota británica impuxera a mediados do século XVIII á costa española trala batalla de Trafalgar. Chámase Alexandra e a súa aventura recréase á entrada da ría de Pontevedra. ÿ a historia que, narrada polo escritor Arturo Pérez Reverte, conta Caza ao amencer, o último cadro do pintor realista Augusto Ferrer-Dalmau, que foi presentado este luns na Escola Naval de Marín.\nA presentación do cadro realizouse na institución castrense porque esta peza exhibirase no seu pañol histórico, tras ser cedida en depósito polo seu autor, que para pintala documentouse na extensa biblioteca naval de Pérez Reverte. Foi no transcurso dun acto da Cátedra Almirante Álvarez Ossorio que promove a Universidade de Vigo e no que, entre outros, participou como padriño o xornalista e escritor murciano.\nPérez Reverte recordou que o 21 de outubro de 1805, no marco da terceira coalición iniciada por Inglaterra, Austria, Rusia, Nápoles e Suecia para intentar derrocar a Napoleón Bonaparte, tivo lugar a Batalla de Trafalgar. Unha dura contenda naval na que os exércitos franceses e españois, enfrontáronse á armada británica liderada polo vicealmirante Horatio Nelson quen obtivo finalmente a vitoria.\nPouco tempo despois desta batalla, na madrugada do día 2 ao 3 de novembro, a goleta Alexandra, que sirve como homenaxe a todas as embarcacións que viviron episodios similares, intentaba regresar a porto tras unha longa viaxe. Aínda que tanto o capitán coma a tripulación descoñecían o acontecido en Trafalgar, pronto se decataron da presenza de varias fragatas inglesas que poderían dificultar ou incluso impedir a súa entrada na ría de Pontevedra.\nAsí comeza a pequena historia inspirada no cadro de Augusto Ferrer-Dalmau. Continuando co relato, o escritor explicou como o capitán da goleta decidiu pór rumbo a terra ben entrada a noite sen contar co vento a favor. Coas primeiras luces do día, Alexandra foi rapidamente localizada polas fragatas inglesas. O capitán ordenoulle á tripulación pór rumbo cara Pontevedra a sabendas de que os ingleses non dispararían á goleta xa que viña cargada de azucre e de tabaco. Xusto ese momento de máxima tensión é o que o autor plasma na peza.\nDespois de moito cavilar, Arturo Pérez Reverte descubriu recentemente outro dos enigmas desta goleta e da súa aventura para chegar a porto. Fixándose na pintura, o novelista caeu na conta de que para aumentar a súa velocidade, foi moi posible que o capitán lles ordenase aos seus homes tirar pola borda os 10 canóns que levaban na cuberta, usados na época como lastre para cadrar o peso neste tipo de embarcacións mercantís. Dúas horas despois do momento que retrata Augusto Ferrer-Dalmau, a goleta estaba de novo en territorio galego.\nArturo Pérez Reverte e Manuel Campo Vidal visitarán Marín en novembro da man da Escola Naval


Reválida | Si home si\nHai moi, moito tempo, cando bacharelato eran seis anos, había unha reválida en cuarto, que che daba o diploma de bacharel elemental —vaia nome!— e outra en sexto, que che outorgaba o pomposo título de bacharel superior. Eran dous exames tremendos, case como os exames imperiais do acceso ao mandarinato en China. Cando me chegou a hora, a reválida de sexto deixou de ser obrigatoria, facendo feliz a toda unha xeración. Pero un profesor suxeriu a meus pais que mellor era facela, por un se acaso. E meus pais deixaron o “se acaso” ao meu criterio. Coñecéndome, algo moito máis efectivo que se fose unha orde. Pero parecíame absurdo. Para que sufrir aquela ordalía, se non valía para nada, e máxime cunha nota media próxima á matrícula? Aínda hoxe soño con matar lentamente a aquel profesor.\nAgora, vexo a nenos de oito anos, entre eles o meu, padecer semellantes tránsitos. “¿A tí te parece que puedo repetir?”, escoiteille o outro día nun recreo a un neno todo angustiado preguntarlle a seu pai, imaxino que igualmente agoniado. Que os alumnos de terceiro de primaria, nenos de 8 e 9 anos, vaian ser sometidos a un exame de avaliación de coñecementos en linguas e matemáticas por profesores alleos non ten máis sentido que empezar a marcar ás criaturas en todos os aspectos. A marcar como as reses, co ferro candente do nivel académico irreversible e coa marca indeleble do medo como motor da aprendizaxe. Marca tamén aos profesores, nerviosos ante a impotencia de ver xulgado o seu traballo, e clasificado o centro, polos resultados dun exame chafulleiro e insuficiente. Enténdanme, non son dos que pensa que hai que premiar sempre a todos, a todas as idades. Nin sequera teño claro iso da promoción automática. Son partidario das oposicións para conseguir postos de traballo non porque garanta seleccionar aos mellores, senón porque me parece o sistema máis xusto e equitativo. Pero unha cousa é inculcar a importancia do esforzo e o traballo, e outra é meter en cativos, pais e profesores os valores de Mad Max III. La cúpula del trueno (“¡Dos entran, uno sale!”). Se a cousa non tivese un fedor clasista real que bota para atrás, é como para imaxinar a Wert como un malo da Marvel, o Sexador Educativo Tolo, clasificando colexios en centros para a elite, medio pelo e carne de canón.\nA todo isto, eu acabei facendo aquela reválida. Pasei o peor verao da miña vida, fixen o exame nun estado de catatonía e aprobeina. Non me serviu para nada. Se por min é, este ano o meu fillo non a fai.\n( E non a fixo)\n(La Opinión de A Coruña 16 de maio de 2015)


RifRocKerZ: abril 2018\n30 de abril, día internacional do jazz. Este ano en vez de recomendarvos un clasicazo, imos con algo do último que chegou as nosas máns.\nKamasi Washington pasa por ser nestes momentos a gran figura do jazz contemporáneo. Comezou autoeditando os seus propios traballos dende moi novo, con tres lanzamentos entre o 2005 e o 2008 cos que se gañou o recoñecemento como saxofonista e compositor. O éxito tería que agardar moito tempo, ata o 2015 cando lanzou o xigantesco "The Eipc" (Brainfeeder, 2015), un disco triple que é demoledor, se non o ceñecedes, xa vos digo que é de escoita obrigatoria, facédevos con el como sexa (a edicion en vinilo é unha auténtica barbaridade).\nNo 2017 volveu moito máis relaxado, con este "Harmony Of Difference", un traballo moito menos ambicioso, un mini álbum de pouco máis de 30 minutos pero que xa lles gustaría a moitos. Son seis pezas, cinco de duración breve, todo enlazado de corrido coma unha suite, e maís centrado no bebop e no west coast jazz que nas alucinacións de The Epic. Comeza pausado con 'Desire', e estoupa coa velocidade intensa de 'Humility'. Tamén atoparedes os ritmos latinos de 'Integrity', ou 'Knowledge' que remite directamente a Coltrane. Todo remata desembocando en 'Truth', a peza final de 13 minutos que condensa todo o anterior no musical, e engade coros soul para darlle o toque solemne.\nSe non o coñecedes poñedevos con el, e este traballo é unha boa vía de entrada para que logo vos atrevades con "The Epic".\n(Young Turks / XL Recs, 2017)\nMarabilloso show que nos deixaron onte estes tres musicazos. Isi, Rubén, Bruno, a nosa admiración total, por moitas máis noites así artistas, gracias!\nEtiquetas: Bruno Barreiro, Concertos, Fotos, Isi Vaamonde, Rubén Iglesias\neste sábado: Isi Vaamonde + Bruno Barreiro + Rubén Iglesias en directo, Unstable Killer\nEste sábado volvemos coa música en directo.\nMañán, sábado 28 de abril, dende as 23:45h. Non vo-lo perdades!\nUn álbum máis que vos recomendamos esta semana.\nO novo do noso one-man-band favorito. O Reverend Beat-Man está de volta moitos anos despois, aínda que sempre se manten activo con outros proxectos. o mellor de todos Lightning Beat-Man, o seu alter-ego enmascarado, pero tamén co retorno dos míticos The Monsters.\nXa pasaron más de dez anos dos seus fundamentais "Surreal Folk Blues Gospel Trash" (dous volumes do 2007), os últimos lanzados en solitario ao marxe de edicións de spoken word, e agora está de volta coa mesma fórmula de sempre. Faise acompañar por The New Wave, que lonxe de unha banda reúne as colaboracións da habitual Sister Nicole (Nicole Izobel Garcia), o acordeonista Mario Batkovic, a batería extra de Julian Sartorius e o polifacético Resli Burri.\n"Blues Trash" son doce novos temas, que comenzan ben contundentes, con 'I have enough' e 'I'm not gonna tell you', para seguir por vías máis pausadas,\nentre polkas e blues surrealista con influencias de moitas partes do mundo. 'But I love you' coas letras en castelán en voz de Sister Nicole, ou a explosión balcánica de 'I'll do it fou you', ou o blues máis clásico de 'Today is a beautiful day', ou a hipnótica 'Looking right through'.\nPasan os anos, e segue sendo único!.\nREVEREND BEAT-MAN & The New Wave "Blues Trash"\nA semana pasada volvimos coa serie Black Grooves logo do parón de marzo.\nAquí tedes unha selección da entrega do venres 20: funk, soul e rhythn'nblues, todo sacado do baúl. Metédelle volumen.\n(sesión Rif-Rock 20 abr.2018)\nfaite co volume 56 das Black Grooves!!\nEtiquetas: 7", videos\nPublicado por RifRocKerz en 10:48 1 comentario:


Portal de servizos\nIntroduce o teu correo electrónico e contrasinal para acceder ao portal.\nClave de acceso Credenciais incorrectas\nNon tes conta con Arç Cooperativa? Rexístrate agora.\nXa tes unha conta Arç? Inicia sesión\nPara garantir o bo funcionamento do portal e protexer a túa privacidade, cómpre completar o rexistro.\nCIF da entidade O CIF introducido non existe El CIF introduït no pot ser validat. Posa't en contacte amb Arç Cooperativa.\nCorreo electrónico O correo electrónico e o CIF non coinciden Correo electrónico non autorizado\nO rexistro realizouse correctamente\nRecibirá un correo electrónico coa clave de acceso.\nCambia a clave de acceso\nIntroduce o teu correo.\nCorreo electrónico O correo introducido non existe\nRecibirás un correo no teu enderezo para poder cambiar a clave de acceso.\nIntroduce o novo contrasinal.\nClave de acceso Introduce o novo contrasinal Debe conter minúscula Debe conter maiúsculas Debe conter números Mínimo 8 caracteres\nRepetir clave de acceso Os contrasinais non coinciden\nCambiouse correctamente o contrasinal\nAgora podes acceder co novo contrasinal.\nO contacto realizouse correctamente\nRecibimos un correo electrónico coa túa información, en breve contactaremos contigo\nAgora podes acceder á túa conta\nO teu perfil realizouse correctamente\nActualmente recuperamos os datos das túas pólizas.\nRedirixirémoste á páxina solicitada axiña.\nPortal de servizos de seguros\nDanos materias Responsabilidade civil xeral Accidentes persoais para o alumnado Accidentes persoais para o persoal traballador (convenio) Responsabilidade da administración e a dirección Continuidade de estudos Ciberriscos Asistencia en viaxe\nBenvidos/as ao portal de servizos de seguros para escolas cooperativas asociadas a EspazoCoop.\nEste portal permítevos unha contratación práctica e sinxela dos vosos seguros. Os produtos que atoparedes no portal están pensados para responder ás necesidades e obrigas aseguradoras das escolas cooperativas.\nSeguro de danos contra os riscos que poden afectar as edificacións, equipamento e instalacións da escola.\nResponsabilidade civil xeral\nIndemnizacións a terceiras persoas, incluído o alumnado, por danos corporais e/ou materiais causados de xeito accidental pola actividade da escola.\nAccidentes persoais para o alumnado\nSeguro de indemnización dos danos persoais que poida padecer o alumnado da escola durante as actividades escolares e extraescolares.\nAccidentes persoais para o persoal traballador (convenio)\nPóliza de accidentes segundo establece o convenio colectivo do sector do ensino privado.\nResponsabilidade da administración e a dirección\nCobertura da responsabilidade imputable ao consello reitor, cargos directivos e/ou administrativos da cooperativa.\nO seguro de continuidade de estudos cobre o custo dos estudos en caso de morte ou invalidez das persoas proxenitoras.\nSeguro que cobre os riscos que poden padecer os sistemas informáticos da escola derivados dun ciberataque.\nSeguro para os grupos de alumnos e alumnas en viaxes de estudos ou fin de curso.\nQue son os seguros éticos?\nPóliza de privacidade | Aviso legal | Condicións de compra | Póliza de cookies | Configuración de cookies\nCo apoio do


Rebordos montañosos de la meseta | Geografía | Xuletas, chuletas para exámenes, apuntes y trabajos\nRebordos montañosos de la meseta\nEscrito el 13 de Diciembre de 2015 en gallego con un tamaño de 5,46 KB\n1.Formación e evolución xeomorfolóxica da Península Ibérica e das Illas Canarias e Baleares\nO relevo actual da Península Ibérica é o resultado dunha historia xeolóxica de millóns de anos que ven condicionada pola posición da península entre Europa e África. Polo sur Gondwana, polo norte Paleoeuropa, e entre ambos o mar de Tetis.\nDurante os tempos xeolóxicos producense fases oroxénicas con outras de nas que predominan a erosión e a sedimentación, e que van a cambiar os rasgos xeográficos.\n1.1. Era arcaica\nEtapa máis longa. Nesta etapa a Península Ibérica estaba ocupada polo Mar de Tetis. Sobre este mar emerxeu (un arco) con dirección Noroeste. Sufrirá posiblemente movementos oroxénicos que darán lugar a cordilleiras que se erosionan e mais tarde cubriranse polos mares paleozoicos. Os materiais son a pizarra e os gneis. A parte precámbrica estenderase por Galicia e puntos aislados do Sistema central e Montes de Toledo.Ao final do período o mar cubre o escudo precámbrico.\n1.2 Era primaria:\nVarios procesos oroxénicos. O primeiro, Caledoniano sigueu baixo o Mar de Tetis. (actual Mediterráneo). A oroxéneses Herciniana, pléganse os materiais depositados no mar de Tetis facendo xurdir do fondo mariño as cordilleiras Hercinianas . Ao leste elevouse o Macizo Hespérico, a actual Galicia, á Meseta e Estremadura. Este macizo foi arrasado, pola erosión e converténdose nunha penichaira inclinada cara ó mar de Tetis. Ao noroeste apareceron os macizos Catalano- Balear e do Ebro. Ó sureste, surgeu o Macizo Bético-Rifeño.\n1.3 Era secundaria:\nPeríodo de calma e actuación de procesos erosivos e sedimentario, teñen diversas fases: 1 proceso de arrasamento da cordilleira herciniana.Máis tarde,a inclinación da Meseta cara ao Mediterráneo, o mar deposita sobre o borde oriental unha capa de materiais sedimentarios calcáreos. As fosas mariñas existentes entre os macizos emerxidos se irán acumulando enormes masas de sedimentos.\n1.4 Era terciaria:\nPeríodo de desarrollo da oroxéneses alpina formación de cordilleiras, depresións e efectos sobre a Meseta.\nA formación de grandes cordilleiras Pirineos e Béticas causa está no pregamento dos sedimentos (materiais depositados en fases anteriores). Formación das depresións (Ebro y Guadalquivir) Os efectos da oroxénesis sobre Meseta : Inclínase cara ó Atlántico,frmanse os rebordos montañosos: parte oriental da cordilleira Cantábrica, sistema Ibérico e no bordo sur debido aos empuxes dos sistemas Béticos, fórmase Serra Morena.\nProdúcese un efecto especial no interior da Meseta: Fracturas e fallas no zócalo da Meseta. As fallas presentan unha estrutura xermánica con bloques xóvenes levantados (horst) e bloques afundidos graben. Por último, prodúcese a aparición de relevos vinculados á actividade Volcánica, ao fallarse o terreo.\n1.5 Era cuarternaria:\nA principal característica glaciarismo e a formación das terrazas fluviais. O glaciarismo ten dúas manifestacións típicas: os glaciares de circo e de val. Os glaciares de circo localízanse sobre a cabeceira dun val (circo). Vanse rompendo as rochas do circo. Máis tarde amplíase o circo e escápanse súas formas. No fondo do circo se excava. Candoo xeo fúndese, aparecen lagos.Os glaciares de Val localízanse sobre en un val. Cando o xeo desborda a área do circo unha língua glaciar esténdese polas zonas inferiores.\nAs illas Canarias pertencen á placa africana. Están formadas por rocas maioritariamente volcánicas, aínda que tamén existen rochas sedimentarias. Os volcáns máis modernos das illas emiten lavas básicas.\n2. Tipos de unidades morfoestructurais:\nNa península encóntranse presentes as grandes unidades morfoestructurais do relevo continental:\nSon chairas ou mesetas formadas na era primaria ou Paleozoico como resultado do arrasamento pola erosión de cordilleiras xurdidas nas oroxéneses desta mesma era. Formados por rochas silíceas, encontrase na metade occidental da Península.\n2.2 Macizos antigos:\nSon montañas formadas na era terciaria polo novo levantamento dun bloque dun zócalo, como consecuencia dos movementos oroxénicos alpinos. Os seus materiais son paleozoicos, e o relevo presenta formas redondeadas, aplanadas e suaves.\n2.3 Cordilleiras de pregamento:\ngrandes elevacións montañosas que xurden na oroxéneses da era terciaria, polo plegamento de materiais calizos. Hai 2 tipos cordilleira intermedia nos rebordos dos zócalos sistema ibérico e parte da Cordilleira Cantábrica , e cordilleira alpina, por plegamento de materiais, Pirineos e a Bética.\n2.4 Cuncas sedimentarias:\nSon zonas afundidas formadas na era terciaria e recheas con sedimentos, principalmente de caliza, arxila, arenisca ou margas. Tamén chamadas depresións.\nOs pirineos Rebordos montañosos Rebordos da meseta Evolución geologica de la formación de la depresion del guadalquivir penichaira Cordilleiras e depresións Cordilleiras exteriores a meseta


Crece a polémica dos xogadores profesionais coa súa presenza nos FIFA – Revista Morcego\nFoi Zlatan Ibrahimović o que comezou a polémica, e malia que EA Sports quixo dala por resolta de forma rápida, semella que o asunto se vai enquistar nos vindeiros días. Esta mesma semana, o xogador sueco comentaba nas súas redes sociais que investigaría porque estaba incluído no último FIFA se o non lembraba asinar nada nin recibir ningunha petición de permiso. Bale, o xogador do Real Madrid, tamén se uniría a esta queixa.\nEA Sports non tardou en responder e tentar solucionar toda a polémica. A desenvolvedora asegura que esta «non é a nosa loita», pois sería unha batalla legal, en todo caso, entre os axentes de futbolistas e FIFPro.\n> O medio The Telegraph acaba de publicar un artigo onde sinala que até 300 xogadores están dispostos a apoiar o xogador sueco na súa loita polos seus dereitos. Ao carro da polémica subiuse o coñecido representante de futbolistas Mino Raiola, que asegura que isto é tan só «o principio dunha revolución que reescribirá o sistema».\n«Imos ir até o final contra a FIFA, FIFPro e todos os que vendan dereitos que non teñen», cargou o italiano. A ameaza parece ser un asunto bastante real, pois Raiola advirte que se «queren negocios como agora, levarémolos aos tribunais. FIFPro e FIFA están a beneficiarse dos dereitos que EA Sports comprou alegremente, vendendo dereitos que non teñen». Polo momento, haberá que agardar para vermos como se desenvolve todo este asunto.


Veran Cultural 2017 :: Concello de Arbo\nPompas de xabon, espuma e sol\nA Festa da Espuma, celebrouse con gran éxito, moita alegria e unha alta participación de nenas e nenos arbenses e veraneantes dipostos a divertirse, mentras o cañon situado na Praza do Consistorio, lanzaba copos e pompas de espuma sobre os participantes, que non pararon de xogar baixo un sol radiantes, entre a zona do cañon e a fonte que preside esta centrica Praza.\nExhibición do Grupo de Baile\nTodo un éxito a actuación do Grupo Megadance de Arbo.\nEstá prevista unha viaxe gratuíta en autobus ao Complexo Medioambiental de Cerceda pertenecente a SOGAMA (Sociedade Galega de Medio Ambiente).\nSerá o vindeiro Venres 21 de xullo de 2017, para todos os nenos e nenas a partir de 9 anos, e poderá acompañalos un adulto.\nSaída: Colexio Antonio Carpintero de Arbo\nInscricións no Concello O número de prazas é limitado, irá por orde de inscrición!!!\nI Concurso Redacción Infantil\nI CONCURSO DE REDACCIÓN INFANTIL “ARBO, UN VIAXE POLO TEMPO”\nObxectivo e finalidade do concurso:\nO Concello de Arbo convoca o I CONCURSO DE REDACCIÓN INFANTIL “ARBO, UN VIAXE POLO TEMPO”. Para achegar a poboación máis cativa, os acontecementos que tiveron lugar no transcurso do tempo na nosa vila.\nO Concurso vai dirixido aos nenos e nenas de Arbo, en idade comprendida entre os 6 e os 11 anos.\nTema, característica técnicas, soporte e material:\nAs redaccións serán orixinais, escritas a man e unha extensión máxima de dúas carillas DIN A - 4, cunha temática baseada nos costumes e na historia de Arbo.\nO prazo para a entrega dos traballos comeza o 17 de xullo e finalizará o día 8 de agosto de 2017.\nPoderán presentarse nas oficinas municipais do Concello de Arbo ou na Biblioteca Pública.\nAs bases poden consultarse na paxina web do Concello de Arbo ou no taboleiro de anuncios do Concello\nDescargar: bases concurso.doc - 93,50 Kb.


anpapontedosbrozos: Depósito Banco de Gafas Sociales "Optica Balneario Visión"\nDepósito Banco de Gafas Sociales "Optica Balneario Visión"\nDende Óptica Balneario Visión nos comunican que dispoñen dun deposito de gafas que queren dedicar as familias con poucos recursos da nosa Asociación.\n" La idea es que con la cercanía a las familias que vuestra asociación representa pudierais hacer llegar la noticia a las personas que realmente lo necesitan y así redundar en la labor social que nuestro Centro ya tiene. Ni que decir tiene que la colaboración sería de carácter discreto y sin publicitar para no exponer a nadie pero con el firme propósito de que cualquier niño que necesite de corrección para su educación no se quede sin la ayuda.\nIndicaros asimismo que las gafas disponibles en el depósito serían sin coste para el interesado y de una selección de colecciones anteriores.\nConfiamos que podamos colaborar y así aportar nuestro grano de arena a la Comunidad. ÓPTICA BALNEARIO VISIÓN "\nComo din, tratase de chegar as familias con poucos recursos, xa que as gafas serian sen custe, cristais incluidos.\nPor elo, os que esteades nesta situación, poñedevos en contacto con nos, a ANPA, por calquera dos medios que temos. Nos filtraremos e consultaremos cos organimos, coma sempre, dende a maxima discrecion e segundo a lei de proteccion de datos, para garantir que os mais necesitados teñan a posibilidade de acceder a esta proposta.\nQueremos agradecerlles enormemente esta iniciativa solidaria a Optica Balneario Vision.\nPublicado por ANPA Ponte dos Brozos en 22:39


AS FAMILIAS DE OLEIROS NA DEFENSA DO ENSINO PÚBLICO: ÁS FAMILIAS DO CEIP VALLE INCLÁN DE PERILLO (OLEIROS)\nÁS FAMILIAS DO CEIP VALLE INCLÁN DE PERILLO (OLEIROS)\nConsiderando as últimas manifestacións en defensa da calidade da educación e a favor do ensino público e a situación e repercusión dos recortes no noso centro, un grupo de pais e nais queremos informar:\n- Temos no centro profesorado que imparte docencia que non é da súa especialidade, e iso indubidablemente podería repercutir negativamente na calidade do ensino que os nosos fillos e fillas están a recibir. Ante esta situación temos constancia do grande esforzo que está a realizar o colectivo docente para levar adiante do mellor modo o seu traballo.\n- Constatamos que as prazas de profesorado de baixa non sempre se cobren con profesorado substituto. Nestes casos, e tal e como sucedeu a finais do curso pasado, os nosos fillos e fillas non poden ter continuidade na súa educación, nin un seguimento personalizado, e deben ser atendidos polo resto do colectivo docente, que axusta os seus horarios e ten que restar horas dedicadas a outras actividades educativas e de dinamización en favor da calidade da educación para cubrir esas baixas.\n- Hai necesidade de coidadores e persoal de apoio para o alumnado de educación infantil e para os nenos e as nenas con necesidades educativas especiais e a Consellería non presta atención a estas carencias. O profesorado atende estas necesidades.\n- Non hai persoal administrativo no centro e o equipo directivo asume estas tarefas e as compaxina co seu labor docente como boamente pode.\n- Suprimiuse unha praza de profesorado PROA, un programa de reforzo, orientación e apoio escolar polas tardes para o alumnado con dificultades socioculturais e económicas.\n- Seguimos sen resposta nin baremación pública respecto á solicitude de participación no Programa Abalar, un programa de integración das novas tecnoloxías de información e comunicación nos centros escolares.\n-- En relación á Orde do 23 de xuño, que atribúe ao profesorado a custodia dos nenos e nenas transportados e a manipulación informativa que se fixo en torno ás reivindicacións laborais do colectivo docente ante esta medida, e independentemente de que nos solidaricemos con elas ou non, convén entender como afecta todo isto á calidade da educación dos nosos fillos e fillas. O problema non é que o profesorado vaia traballar máis horas con esta reorganización do horario lectivo, senón que ten que seguir restando tempo dedicado a outras actividades educativas de interese para cumprir as funcións que corresponderían a coidadores de transporte que a Consellería non contrata.\n- A cifra de alumnado deste e doutros centros segue incrementándose e as infraestruturas seguen sendo as mesmas. Hai carencias de persoal, espazos e materiais. Hai anos que se vén manifestando a necesidade dun novo centro escolar en Oleiros, desde os propios centros, o Concello, mediante a recollida de sinaturas, e a pesar de pór o Concello os terreos a disposición para a construción dun novo centro en Nós a cousa parece que segue estancada, e a poboación segue aumentando.\n- Simultaneamente a todos estes recortes e carencias non atendidas no ensino público asistimos atónitos/as e impasibles ás reiteradas concesións, financiamentos e investimentos por parte da Consellería de Educación ao ensino privado e concertado.\n- Comunicamos tamén que ante todos estes recortes, e para evitar o prexuizo aos nenos e as nenas, o noso centro está a traballar arreo para ofrecer, agora máis que nunca, unha educación de calidade aos nosos fillos e fillas, facendo o profesorado un grande esforzo persoal que os pais e as nais non podemos deixar de apoiar e agradecer.\n- Así mesmo, desde o centro maniféstase a vontade de colaboración para traballar conxuntamente coas familias a favor do ensino público en todo momento.\nPor todo isto, un grupo de pais e nais, pensamos e entendemos que é a nosa obriga comprometernos activamente na defensa do ensino público de calidade e manifestamos a nosa intención de iniciar algún tipo de mobilización ou manifestación como medida de protesta e reivindicación.\nEn principio montaremos un stand informativo o día 11 de novembro, de 16:00 a 18:00 horas, coincidindo co magosto organizado pola ANPA, e convidámosvos a achegarvos e propor ideas e suxestións, así como a vosa colaboración. Ademais pretendemos iniciar contactos coas familias das escolas do noso concello para considerar a posibilidade de actuar conxuntamente na defensa do ensino público. Nesta liña, ademais, estamos construíndo http://familiasoleiroscoensinopublico.blogspot.com, un blog entendido como espazo de información, comunicación e participación accesible e dinámico.\nApostamos polos dereitos dos nosos fill@s, polo seu presente e polo seu futuro…\nESCOLA PÚBLICA: DE TOD@S, PARA TOD@S!\nCONTRA OS RECORTES, EN DEFENSA DA EDUCACIÓN PÚBLIC...\nMADRID, 17 DE NOVEMBRO DE 2011\nOS RECORTES NA ESCOLA PÚBLICA\nAS FAMILIAS DE OLEIROS NA DEFENSA DO ENSINO PÚBLIC...\nÁS FAMILIAS DO CEIP VALLE INCLÁN DE PERILLO (OLEIR...


Podemos racha na Coruña co grupo da Marea Atlántica, que acusa a súa edil de "tránsfuga" - Praza Pública\nPodemos racha na Coruña co grupo da Marea Atlántica, que acusa a súa edil de "tránsfuga"\nCandidatura da Marea Atlántica nas últimas eleccións locais CC-BY-SA Marea Atlántica\nA asemblea local de Podemos na Coruña decidiu por unanimidade que Isabel Faraldo recolla a acta como edil non adscrita e non forme parte do grupo da Marea\nMarea Atlántica solicitou este mércores a Isabel Faraldo, militante de Podemos que se presentou nas listas da súa candidatura electoral nas pasadas eleccións municipais, que se integre no seu grupo. Faino logo de que a asemblea local da formación morada na Coruña acordara "por unanimidade" que recollese o acta como concelleira non adscrita e non forme parte do grupo da formación municipalista tras a dimisión do concelleiro Xiao Varela.\nA Marea pide a Faraldo que reconsideren a súa decisión e pase a integrarse no seu grupo porque de non facelo, e segundo a formación, culminaríase "unha nova operación de transfuguismo" no Concello, en clara alusión á saída de Mónica Martínez de Ciudadanos para pasar ao grupo mixto e logo entrar no goberno municipal.\nIsabel Faraldo, xunto a Pancho Casal, ex-voceiro de En Marea CC-BY-SA Podemos A Coruña\nA candidatura municipalista lembra que "non se presentou ás eleccións do ano pasado como unha coalición de partidos, senón como unha confluencia de distintas sensibilidades, de adscrición individual". "Polo tanto, o argumento de reclamar 'visibilidade' para unhas siglas que nunca concorreron ás urnas non é xusto coas 25.290 coruñesas e coruñeses que votaron á Marea Atlántica acreditando nunha confluencia", indica nun comunicado.\nA Marea Atlántica acusa a Faraldo de "tránsfuga" de non reconsiderar a súa postura\nA coordinadora da Marea Atlántica reclama, ademais, a Podemos Galicia "que reconduza a situación" e lembra que soubo da noticia "a través dos medios" logo de que a formación morada, segundo denuncia, "rachase de xeito unilateral as conversas sen dar opción ao diálogo". "Estaría a alentar unha nova operación de transfuguismo no Concello da Coruña", insiste.\nA formación que liderou o goberno municipal ata as últimas eleccións di "lamentar a deriva de Podemos en Galicia, que lonxe de facer unha análise autocrítica dos resultados das eleccións autonómicas do 12 de xullo, parece querer insistir na ruptura dos espazos de confluencia, a liquidación do capital político acumulado nos últimos anos e o agravamento do deterioro da confianza da cidadanía nos nosos proxectos políticos". "Non nos votaron para isto", conclúe.


Ada Lovelace - Tackk\nWatercolor portrait of Ada Lovelace (A. Chalon), Sir HenryNorris en Wikipedia Public Domain\nEscritora e matemática, pioneira no campo da programación de computadoras. Nacida o 10 de Novembro do 1815 e finada o 27 de Novembro do 1852. Traballou co pai dos ordenadores, Charles Babbage. Actualmente é recordada principalmente porqué escribiu unha descripción da antigua máquina analítica de Charles Babbage,e por desenvolver intruccións para facer cálculos nunha versión inicial da computadora.\nFilla do famoso poeta romántico Lord Byron e da matemática Annabella Milbanke. Os seus pais separáronse cando ela tiña un ano de idade. Desde moi pequena tivo excelentes profesores de matemáticas, astronomía, literatura e música. Aos 14 anos quedou paralítica polo que dedicou moitas horas ao estudo e a lectura. Sendo unha moza, coñece ao científico inglés Charles Babbage e causoulle tal impresión, que desde entón pensou dedicarse ás matemáticas. Aos 19 anos contraeu matrimonio con William King con quen tivo tres fillos.En 1843, era unha matemática recoñecida aínda que seguía asinando os seus artigos coas súas iniciais por temor a que polo feito de ser escritos por unha muller fosen rexeitados. A súa máquina analítica mecánica permitía calcular calquera función algebraica e almacenar números; o programa introducíase na máquina mediante cartóns. Foi a primeira programadora da historia. A finais dos anos setenta, o Departamento de Defensa desenvolveu a primeira linguaxe de software tal e como hoxe coñecémolo, e para emulala, lembrar o seu traballo e darlle o crédito que se merecía, denominárono ADA. Aos 29 anos enfermou gravemente. Tras moitos anos de sufrimento Augusta Ada Byron faleceu en Londres o 27 de novembro de 1852. Byron mantivo unha intensa relación a distancia coa súa filla e bautizou co nome de Ada a moitas das heroínas da súa obra poética. O seu corpo foi enterrado xunto ao do seu pai ao que nunca coñeceu.\nOS SEUS LOGROS\nDurante a súa vida as súas achegas foron pouco apreciados, só déronselle a importancia merecida anos despois da súa morte, pero non foi até o seguinte século cando se aproveitaron para os avances da informática. Algúns dos recoñecementos post mortem que se lle deron son os seguintes: Moitas foron as mulleres que realizaron grandes achegues á informática, aínda así Ada Lovelace é a única muller que conta cunha linguaxe de programación que leva o seu nome: en 1979 o Departamento de Defensa dos Estados Unidos creou unha linguaxe de programación baseado en Pascal en honra de Ada Byron chamado linguaxe de programación ADA. O seu rostro tamén apareceu como marca de autenticidade nos certificados de licenza do sistema operativo Microsoft Windows. No ano 2001 o autor alemán de ciencia-ficción Michael Flynn publicou unha novela: No país dos cegos. É unha ucronía onde se especula sobre as consecuencias de haberse construído a máquina analítica co programa de Lovelace e a súa utilización por unha sociedade secreta para gobernar en segredo até a actualidade. A novela gañou os premios Locus, Compton Crook e Prometheus. En 2010 comenza a filmación dunha película sobre a súa vida, o título es Enchantress Of Numbers, o a encantadora dos números.


A Xunta reivindica o liderado e presenza das mulleres galegas no progreso económico e social da Comunidade | Mulleres en Galicia\nA Xunta reivindica o liderado e presenza das mulleres galegas no progreso económico e social da Comunidade\nA secretaria xeral de Igualdade, Susana López Abella, participou esta noite na clausura da xornada “Talent Woman Galicia”\nA Coruña, 21 de marzo de 2019.- A secretaria xeral da Igualdade, Susana López Abella, destacou hoxe o papel fundamental que teñen as mulleres galegas en todos os sectores económicos e sociais da comunidade. López Abella resaltou que as mulleres piden paso a través da innovación, o progreso e o talento. Máis en concreto, puxo o foco na necesidade de visibilización das mulleres talentosas e líderes que hai en Galicia.\nLópez Abella clausurou este xoves a xornada “Talent Woman Galicia”, xunto a Rosario García Campelo, especialista en oncoloxía do Complexo Hospitalario Universitario de A Coruña; Raquel Lago, conselleira delegada de Grupo Lagos; Soledad Penalta, artista; e Luz Castro, doutora en informática. Exemplos de mulleres líderes que, como referentes, favorecen o empoderamento feminino e o desenvolvemento persoal e profesional.\nA secretaria xeral da Igualdade considerou fundamental apoiar a presenza das mulleres en todas as esferas da sociedade, incluíndo postos de decisión e influencia. López Abella fixo fincapé na importancia de consolidar un sistema educativo comprometido coa igualdade, apoiar o empoderamento económico e social das mulleres e avanzar na corresponsabilidade e na conciliación.\nA Xunta de Galicia asumiu un firme compromiso coa sociedade galega en pro da igualdade de dereitos e oportunidades entre mulleres e homes, compromiso que se vén materializando desde hai anos na creación de medidas e instrumentos xurídicos, políticos, económicos e sociais orientados á supresión dos obstáculos que persisten en distintos campos e que impiden que la igualdade entre os sexos sexa real e efectiva.


Padron de habitantes – Concello de Moaña\nInicio / Oficina Virtual / Padron de habitantes\nO Padrón municipal é o rexistro administrativo onde constan os veciños dun municipio. Os seus datos constitúen proba da residencia no municipio e do enderezo habitual no mesmo. As certificacións que dos devanditos datos se expidan, terán carácter de documento público para todos os efectos administrativos.\nTAXA POR ELABORACIÓN DE CERTIFICADOS: – Certificado de empadroamento, residencia, convivencia de menos de 3 anos: 1,20 € – Certificado de empadroamento, residencia, convivencia de máis de 3 anos: 3,01 € – Certificado de bens, policial, urbanístico e outros: 1,50 € VOLANTES DE EMPADROAMENTO, RESIDENCIA, CONVIVENCIA: gratuito (soamente é válido a efectos informativos). Certificados e Volantes teñen unha validez de 3 meses dende a súa expedición.\nDescarga os impresos oficiais


O RECUNCHO DE NUNO: Día do referendo\nUn chuvioso 6 de decembro de 1978, vintecinco millóns de españois foron chamados ás urnas para ratificar co seu voto o proxecto de Constitución española.\nOs cidadáns participaron masivamente no referendo e dende ese ano, todos os españois e españolas, celebramos esta importante data para a nosa sociedade cada 6 de decembro.\nEse día, ás nove da mañá constituíronse os máis de corenta mil colexios electorais nun día histórico. Por primeira vez, máis de dous millóns e medio de mozos e mozas exercerían o seu dereito ao voto. Ante as urnas, os cidadáns tiñan que responder cun si, non ou abstención á pregunta "¿Aproba o proxecto de Constitución?".\nHoxe, un frío pero soleado 4 de decembro para conmemorar o día da constitución española, as nosas alumnas e alumnos de 3º ciclo de educación primaria participaron no seu primeiro referendo e exerceron, por primeira vez, o seu dereito a voto coa pregunta:\nQueredes que os venres teñades recreo libre polas distintas zonas??\nGrazas a esta iniciativa das titoras de 5º e 6º de EP, o alumnado puido vivir en primeira persoa o significado do sufraxio, referendo, vocais, mesa electoral, escrutinio... e agardamos que den boa conta do seu dereito cando chegue o seu momento.\nAquí compartimos algunhas imaxes do evento:\nE por suposto, feito o reconto, tamén compartimos con vós a acta de escrutinio do referendo\nPublicado por Nuno ás 15:18\nEtiquetas: Actividades, constitución, Efemérides, Traballos Documentais\n⭐ 21:14 do 4 de decembro de 2019\nMaria Busto. 23:02 do 4 de decembro de 2019\nFacedes de todo!!!\nDa gusto con este cole!!!


O Serpent recibirá unha nova homenaxe no mesmo lugar do naufraxio - Camariñas - Que pasa na costa\nVan 121 anos dende o afundimento do Serpent. E xa van 4 dende dous románticos comezaron esta emotiva e simbólica homenaxe. Hoxe, xoves 10 de novembro de 2011, o que xa é unha grande representación do mundo do mar en Galicia, achegarase ao mesmísimo Cemiterio dos Ingleses para homenaxear aos 175 tripulantes (incluídos os 3 sobrevivientes) que perderon a súa vida no naufraxio do Serpent. Unha homenaxe que se rende o mesmo día á mesma hora (22:00h)e no mesmo sitio terá lugar, só que 121 anos despois.\nDe novo, haberá unha entrega floral no Cemiterio dos Ingleses realizada por José Manuel Pato González, delegado en Galicia da Real Liga Naval Española, acompañado polo alcalde de Camariñas, Manuel Valeriano Alonso de León e Juan Campos, escritor.\nSe o ano pasado a sesión estivo amenizada polo Coro de Mulleres de Camariñas e polo violín da nova Pankrátova, este ano o deseñador Antonio Pernas Sabio, un asiduo destas citas, interpretará unha peza ao acordeón. "Sinxelo pero emotivo e por suposto aberto a todos os cidadáns que desexen participar entregando uns minutos ao recordo dos que pereceron neste naufraxio".\nAquí vos deixamos un vídeo da homenaxe do ano pasado, que dá conta do misticismo da cita:\nSubida de impostos en Camariñas co malestar da oposición


Bruxelas, Madrid e Santiago terán que dar explicacións á oposición polos residuos nucleares da Foxa Atántica - Praza Pública\nPuntos de vertidos radioactivos nos océanos catalogados pola OIEA\nA Comisión Europea, o Goberno central e a Xunta deberán dar explicacións nas próximas semanas do que saben sobre o estado no que se atopan os residuos nucleares vertidos entre 1949 e 1982 fronte as costas galegas, na denominada Foxa Atántica. Os executivos europeo, estatal e galego terán que responder a diversas preguntas formuladas por PSOE, En Marea e BNG, que se interesan polo problema relatado esta semana por Praza.gal de que unha ducia de institucións estatais e internacionais non sexan quen de dicir cando foi a última vez que se controlou o estado deses vertidos, cando será a próxima nin quen debe vixialos.\nO eurodeputado e ex-ministro socialista José Blanco, membro da Comisión de Industria, Investigación e Enerxía do Parlamento Europeo, presentou o pasado 21 de xuño unha pregunta na Eurocámara na que pedía á Comisión Europea que lle indicase “se preveu realizar ou participar en calquera forma na realización de novos estudos científicos sobre o estado dos residuos vertidos”. O 30 de agosto a Comisión Europea respondeulle, na mesma liña en que contestou a este diario, situando o foco en que os vertidos están actualmente prohibidos e indicándolle que debido a esa prohibición “neste momento a Comisión non está planificando novos estudos científicos sobre o estado dos residuos vertidos”. Ante esa resposta, o 27 de setembro Blanco formulou novas preguntas, aínda pendentes de contestación, nas que pide á Comisión que lle diga se ten coñecemento de que o Goberno español estea a planificar novos estudos sobre aqueles residuos, se España trasladou á UE a necesidade de facelos ou se a propia Comisión detectou algunha irregularidade nos controis sobre a radioactividade que poida estar a realizar o Goberno español.\nNo Congreso dos Deputados, a deputada de En Marea Alexandra Fernández vén de presentar tamén varias preguntas nas que tenta aclarar que sabe o Goberno central sobre esta cuestión. Fernández pregunta se o Goberno coñece se algún organismo internacional está a realizar algún control dos vertidos, cando se produciu a última inspección e se o Executivo vai demandar a vixilancia deses bidóns. A deputada de En Marea tamén pregunta se o propio Goberno se interesou nos últimos anos polo estado deses residuos, se realizou algunha xestión internacional e, “de non ser así, por que?”. Fernández argumenta que “dado o prolongado tempo transcorrido desde que se depositaron os residuos radioactivos na Foxa Atlántica, sería pertinente saber se se están levando a cabo revisións sobre o seu estado e evolución, e que organismo internacional é o competente”. A deputada salienta que “os bidóns non foron deseñados para a almacenaxe de residuos nucleares e radioactivos a perpetuidade”, polo que reclama “facer política preventiva” e que o Estado español se preocupe polo tema “posto que a súa costa é a máis próxima aos bidóns radioactivos”.\nA Comisión Europea e o Goberno central non foron quen de dicir cando se realizarán as próximas análises mentres que Greenpeace reclama que sexan os países que verteron os residuos os que os vixíen\nNo Parlamento de Galicia, fontes do BNG avanzan que esta formación tamén prevé presentar iniciativas ao respecto a próxima semana para interesarse polo coñecemento que poida ter a Xunta sobre o estado deses residuos radioactivos fronte ás costas galegas.\nAs peticións de explicacións políticas por parte dos executivos galego, estatal e europeo prodúcense ao tempo que Greenpeace reclama que sexan os países que realizaron os vertidos os que controlen o seu estado. A organización ecoloxista, cuxas campañas de 1981 e 1982 da man de mariñeiros galegos serviron para parar aqueles vertidos, alerta tamén sobre a antigüidade das análises existentes sobre o estado daqueles bidóns.


Tortuga mora-2 - VigoZoo\nProceden do CRF (Centro de Recuperacion de Fauna) de Cotorredondo en Pontevedra, actualmente en Carballedo no concello de Cotobade. Están aloxadas na instalación con representación de especies do continente Europeo, na planta "0" do noso Exotarium, contribuíndo á difusión e posta en valor desta especie a través do noso programa de educación e concienciación ambiental.\nO nome graeca da especie non provén da súa orixe, senón da forma das placas e debuxos do seu caparazón, que lembraban os mosaicos gregos. Por iso considérase máis correcto chamala 'tartaruga moura', de Mauritania, que é onde están as súas maiores poboacións e hai máis rexistro fósil.\nAlgo característico da tartaruga moura e que a distingue da tartaruga mediterránea (< em> Testudo hermanniem) é que a placa supracaudal (a que está encima da cola) non está dividida. Outra diferenza é que está ausente unha funda cornea no ápice da cola que presenta < em> T. hermanni.em>.\nTen os ollos saltóns como os das ras, que lles proporciona unha vista excelente e tamén serve para distinguila doutras especies. O espolón típico na parte posterior da coxa, é outra característica máis que distíngueas das outras sete especies de Testudo.\nOs machos son máis pequenos (ata 15 cm) e teñen a cola longa e robusta, mentres que nas femias, maiores (ata 18 cm), a cola é pequena e curta. O plastrón das femias e os mozos é plano, mentres que o dos machos ten unha concavidade para facilitar o axuste durante o coito..\nÉ herbívora, baseando a súa alimentación en plantas silvestres: alfalfa, cardos, dente de león, romeu, etc. Algunhas veces tamén se alimentan de animais mortos e carroña, así como de babosas e insectos. As femias consomen máis carne que os machos.\nEn Europa está presente en: Italia, Grecia oriental, España, Turquía europea, nalgunhas illas do Mar Mediterráneo, ao longo da costa búlgara e romanesa do Mar Negro, aínda que se atopa tamén en África do norte e continente Asiático. En xeral é tipicamente mediterráneo. En Doñana vive nas dunas costeiras con vexetación rica, os piñeirais costeiros, e no sotobosque de árbores mediterráneas, as aciñeiras e as sobreiras. No sueste tamén foron observadas nas zonas de uso agrícola, tales como oliveiras, hortos de cítricos, almendros e viñedos.\nClasificada como vulnerablestrong> na lista vermella da UICN (Unión Internacional para a Conservación da Natureza). Está incluída no Apéndice II de CITES e no anexo A de o Regulamento CE 338/97.


As mulleres con endometriose case triplican o tempo de espera no verán - SOCIAL - Sermos Galiza - Diario de intereses galegos\nAs mulleres con endometriose case triplican o tempo de espera no verán\nRedacción 25 maio 2019 11:29 h.\nquerENDO advirte que o feche de servizo e de axendas neses meses complica a atención e asistencia a mulleres con esta doenza crónica.\nEndometriose: loitadoras contra a dor\nA endometriose é unha doenza crónica que afecta máis de 60.000 galegas, das cales por volta de 9.000 teñen as formas máis severas da doenza. Son os graos III e IV, que precisan un seguimento continuado e frecuente debido a que hai continuas mudanzas de tratamentos, de situación na evolución da doenza.\nO colectivo querENDO cita a experiencia doutros anos para advertir sobre como a chegada do verán repercute en maiores espera para esta doentes. “Aumentan de maneira exponencial as chamadas á asociación polas queixas no retraso das citas”, afirman\nNa Galiza hai neste momento tres consultas específicas de endometriose (Álvaro Cunqueiro, Chou e Chuac). As tres ou ben pechan durante os meses do verán ou ben minguan “drasticamente” o número de consultas pola baixada en persoal, quer por vacacións que por necesidades doutros servizos. “Isto case triplica as listas de espera para novas citas das doentes afectadas”, denuncian desde querENDO.\nDurante este período, as consultas que se habían producir a tres meses vista alárganse e 6-7 meses. “Son períodos nos que estas mulleres só poden acudir aos servizos de urxencias nos picos de dor ou de empeoramento pero onde non se fai o seguimento que se debía facer. Se o tratamento que está levando a muller non está funcionando ou precisa de algunha variación alárgase a súa situación durante meses empeorando claramente a súa situación”, explican desde o colectivo. .\nNos hospitais onde non hai consulta específica de endometriose o panorama que viven as mulleres con endometriose é “igual ou peor”.\nquerENDO achega o exemplo dunha muller con esta doenza. A xinecóloga que a atendeu no CHUAC recomendou revisar no mes de xullo, e que cando finalmente se lle adxudica cita esta é para mediados de decembro. “A situación é doblemente kafkiana porque se trata dunha muller en busca de embarazo en reprodución asistida e neste caso as mulleres deben seguir un estrito control no que os tempos nos tratamentos e as interferencias co agravamento da doenza son decisivos para conseguir ese embarazo”.\nFálase moito da cara A das drogas, do consumo en determinados eventos, mais do que non se fala é da cara B, é dicir, da súa composición. As drogas legais e ilegais son unha realidade presente na sociedade e moitas intoxicacións débense ao descoñecemento da composición das substanciais non legais, pois ao non estaren controladas, poden ser adulteradas con elementos que a persoa consumidora ignora. Así o explican desde Asfedro, unha entidade que está a prestar un servizo baseado en analizar as substancias, explicar a súa composición á consumidora e dar información. Este verán prestaron este servizo en diversos festivais e consideran preciso a implicación das institucións para poder mantelo e estendelo, tal e como sinala a Sermos Galiza Xoaquín Bouza, responsábel do proxecto.\nUnións Agrarias esixe á Xunta que asuma os danos dos xabaríns\nO sindicato Unións Agrarias non quere que os gandeiros e os tecor (terreos cinexeticamente ordenados) asuman os danos causados polo xabarín. Entende que debe ser competencia da Xunta, á que reclaman reflexión e “un novo marco de relacións” coas afectados.\nOns reclama compatibilizar a declaración patrimonial co acceso libre da veciñanza\nA candidatura para a Declaración de Patrimonio da Humanidade que a Xunta está a impulsar para o Parque Nacional das Illas Atlánticas suscitou gran resposta entre a veciñanza de Ons, as súas familias e persoas achegadas. A todas elas a Xunta pretende limitar o acceso á illa por medio da Declaración, mentres o concello de Bueu reivindica o seu libre acceso. O alcalde Félix Juncal sinalou a Sermos Galiza a necesidade de compatibilizar a Declaración cos dereitos da veciñanza. O concello de Vigo sumouse tamén á reivindicación das e dos illáns.


GRUPO NATURALISTA HÁBITAT: Xornada de observación de aves migratorias\nXornada de observación de aves migratorias\nEste domingo de San Martiño (11 de novembro) e de cara ao público en xeral, situámonos no transitado paseo da ría do Burgo, esta vez un pouco máis tarde do habitual día das aves a primeiros de outubro por mor do cambio de local. De tódolos xeitos, estamos en pleno paso migratorio e inda que os ventos non axudaron, o sol luciu espléndido para que todos visen as aves máis grandes alimentarse e loitando polos seus lugares preferentes (garzas reais, corvos mariños grandes, garcetas comúns, gaivotas patiamarelas, choronas e escuras,...). Tamén as pequenas limícolas facían das súas, coma os pilros comúns, biluricos claros, biluricos comúns e as píllaras cincentas, todas con numerosos individuos alimentándose durante a marea baixa.\nTamén amenizaban a xornada os 4 cisnes comúns xa afeitos á liberdade que lles proporciona a fértil desembocadura do Mero, xa asilvestrados hai anos. E por último, os aventureiros solitarios, cun único exemplar por especie, vimos:\n- Bilurico común (Tringa totanus)\n- Gaivotón (Larus marinus) –adulto.\n- Bilurico escuro (Tringa erythropus)\n- Mazarico rubio (Limosa lapponica)\n- Gaivota cabecinegra (Larus melanocephalus)\n- Píllara dourada (Pluvialis apricaria)\nCoincidimos na cita cun grupo de ornitólogos que quedaran para o mesmo día a través de http://www.elornitologo.com/, entre eles o noso compañeiro Antonio Sandoval, cun blog de xa varios anos sobre a ría que podedes consultar aquí. Nesta páxina podemos comprobar que a única novidade é a presenza da píllara dourada, con respecto a estes días.\nTamén aproveitamos para achegar información sobre as aves aos transeúntes, darnos a coñecer e comeza-la entrega do Calendario 2008, este ano dedicado ás especies de plantas con flor endémicas de Galicia (e só de Galicia). Pensamos tivo bastante boa acollida e espertou bastante interese. Cada socio terá un gratuíto, pero o resto de calendarios pódense conseguir por 1 €... ata que se esgoten!\nPero ademais foi moi agradable comprobar como algúns facían o seu primeiro contacto co telescopio terrestre, coa beleza das aves de perto, coas novas pequenas especies chamadas limi... que?, e moitos sacudían a saudade das experiencias de campo nesta contorna urbana. Tamén tivemos reencontros e repetidas denuncias sobre a situación da ría, que a pesar de cheirar menos, segue a ter importantes eivas (escumas flotando, envases flotantes que se acumulan nas beiras, fondos colmatados e outros residuos). Sentimos non ter máis poder para modificar esta situación, pero estamos orgullosos de facilitar cada ano a máis xente un pequeno achegamento respectuoso e curioso á maltratada natureza.\nEtiquetas: actividades, aves, Ria do Burgo\nEntrega do informe sobre a unlla de gato na Costa...\n¡¡¡¡¡¡Mudamos de local!!!!!


Salvador Soutullo Carolo: Pensamento único | fírgoa\nSalvador Soutullo Carolo: Pensamento único\nEnviado por admin1 o Dom, 07/05/2006 - 08:41\nAgora vai celebrarse unha nova edición do Foro Social Mundial, ese espazo de debate e análise de ideas que sirvan para facer máis xusta a vida dos que menos teñen no mundo. Podería ser un slogan do Foro Social a frase de Federico García Lorca cando dicia "Ojalá se dé la vuelta a la tortilla para que se quemen por debajo los que ahora están por arriba".\nO Foro Social Mundial nace como unha forma de contrapoñerlle á chamada globalización e ó chamado pensamento único, argumentos e ideas.\nEu sempre pensei que o capital, o sistema capitalista e os seus ideólogos repartidos por diferentes organizacións políticas, económicas e mesmo sindicais están a marearnos para que non nos decatemos de cal é realmente o seu xogo; para que pensemos que as cousas cambian cando o que fan é cambiar as cousas para que sigan a estar exactamente igual. É como o que dá un xiro de 360 graos para quedar no mesmo sitio onde xa estaba; todo cambia para que todo sexa igual ou peor.\nQue quere dicir senón iso do pensamento único? Os novos ideólogos do neoliberalismo falan de pensamento único ó mesmo tempo que defenden o sistema democrático como único válido. E se defenden o pensamento único como poden ó mesmo tempo defender a pluralidade partidaria? Para min é precisamente aí onde esta agochado o gato, inventaron o que xa hai tempo que inventaran no Estado español Cánovas e Sagasta con aquilo do bipartidismo. Trátase de disfrazar o sistema de plural e democrático para que logo no que verdadeiramente lle interesa ó capital propio ou internacional sempre siga a ser igual, como máximo con algún matiz que non faga cambiar o substancial do que a eles lles interesa, que non é outra cousa que o manexo dos cartos, de todos os cartos.\nDe feito no artigo 38 da Constitución española de 1978 dise textualmente: "Recoñécese a liberdade de empresa no marco da economía de mercado. Os poderes publicos garantirán e protexerán o seu exercicio e a defensa da produtividade, de acordo coas esixencias da economía xeral, e no seu caso da planificación."\nQueda polo tanto claro nesta constitución que o marco económico ten que ser obrigatoriamente a economía de mercado, polo tanto legalizáronse os partidos comunistas pero négaselles ós partidos comunistas poder levar a cabo o modelo económico que lles é propio a eles. Eu non estou defendendo neste artigo que se aplique o comunismo tal e como se fixera na antiga URSS, simplemente estou a poñer en evidencia as contradicións do sistema.\nPódese defender o pensamento único pero non o partido único. Pasaron a vida criticando os países do antigo Pacto de Varsovia por ter un partido único e agora o que queren é facernos tragar cun pensamento único.\nDentro desta defensa do pensamento único que fan algúns o que se pretende é que tódalas organizacións politicas defendan as mesmas propostas que lle interesan á grande banca e ás grandes multinacionais cuns pequenos matices entre eles que lles sirvan de distinción para votar o pobo.\nÓ final tanto ten que votes a un ou o outro porque os dous están, no fundamental, de acordo e farán unha política similar. Por sorte aínda quedan organizacións políticas, sindicais e sociais que non comungan con esa roda de muíño do pensamento único.\nUn exemplo práctico disto do pensamento único tivémolo graficamente na famosa foto dos Azores. George W. Bush, Jose María Aznar e Tony Blair xuntos defendendo e exercendo a guerra contra o Iraq; ademais de mentíndolle á opinión pública internacional dicindo que existían armas de destrución masiva onde non existían. Ós tres mandatarios que saían na foto dos Azores o único que realmente lles interesaba do Iraq era o seu petróleo, os cartos, e non as supostas armas de destrución masiva que nunca foron atopadas.\nQue facía un laborista, un socialdemócrata, na foto con estes dous representantes da extrema dereita internacional como son o actual presidente dos USA mais José María Aznar?\nNa Gran Bretaña as diferenzas entre os dous partidos maioritarios son mínimas, máxime cando se trata de política internacional ou de defender algúns intereses economicos. Nos USA pasa o mesmo. Conseguirán estes ideólogos neo-liberais impoñer o seu pensamento único en todo o mundo? Esperemos que non.\nPrimeiro foi o colonialismo, logo deuse o paso a unha fase superior co imperialismo, e agora quérese dar otro paso coa globalización e o pensamento único. A esquerda internacional hai anos que inventamos o internacionalismo proletario para axudarmos uns ós outros no mundo, non para aliarse catro para ter entre eles o poder económico do planeta.\nGalicia Hoxe, 07/05/06


Presentación da campaña “Cousa de Raíces” en Ferrolterra | Cousa de Raíces\nPresentación da campaña “Cousa de Raíces” en Ferrolterra\nO pasado sábado dia 19 de setembro a delegación de ADEGA-Ferrolterra levou a cabo a presentación da Campaña de Cousa de Raíces na comarca, concretamente, na paraxe coñecida como a Casa do Monte ou tamén Pazo do Monte en Santa Icía (Ferrol). O acto consistíu nunha pequena charla sobre a situación do noso bosque autóctono, que na actualidade só representa o 30% da superficie arborada e en retirar os eucaliptos que estaban a agromar nunha parcela pública con vocación de carballeira.\nNa presentación da campaña “Cousa de Raíces” en Ferrolterra interviu Manel Casal (vogal de medio rural de ADEGA) e Nés Lopes, da directiva local da organización, para explicar brevemente cales son so beneficios do bosque galego (autóctono) fronte as plantacións de monocultivo de especies pirofitas, como o eucalipto, e que están a sobrepasar en superficie ao bosque galego. Determinadas zonas, como o Ortegal, chegan a ter máis plantacións de eucaliptos que algúns países centroeuropeos cos problemas que isto conleva tanto para a biodiversidade (a flora e a fauna autóctona non se adaptan a estes cultivos), como para o solo (acidificación) ou para a redución da dispoñibilidade da auga. As plantacións de pirofitas tamén favorecen os incendios forestais, a degradación do chan, ect.\nNeste acto tamén se esixiu ás autoridades tanto locais como as da Xunta de Galiza, que desenvolvan accións para por en valor o noso bosque autóctono e para concienciar a sociedade da súa necesaria conservación, e que ao mesmo tempo tomen medidas efectivas para comenzar a reducir o número de eucaliptais, en virtude das especies autóctonas, a través dunha xestión forestal racional, sostible e equilibrada.\nTras a charla, membros de ADEGA retiraron varias plantas de eucaliptos que estaban a agromar na parcela Casa do Monte cedida hai anos por unha particular ao concello, coa condición de que non se tirasen os carballos. Sen embargo, hai un ano algúns dos carballos foron talados. Ao final do acto, ADEGA-Ferrolterra plantou varias plantas de carballos en dito terreo.\n« Roteiro de Mariñapatrimonio pola Fraga das Vigas\nA Alianza Rural insta á Xunta a prohibir as plantacións de Eucalyptus nitens en todo o país »


Compostela Aberta pide a bonificación no IBI dos centros socioculturais propiedade de asociacións veciñais - Compostela Aberta\nCompostela Aberta pide a bonificación no IBI dos centros socioculturais propiedade de asociacións veciñais\nMaría Rozas lembra que o Goberno de CA deixara preparada unha modificación da ordenanza que regula o Imposto de Bens Inmobles “que no actual contexto se fai máis urxente”\nCompostela Aberta pedirá no Pleno da próxima semana que o Goberno local bonifique o IBI dos locais dos centros socioculturais que son propiedade de asociacións veciñais, e que son utilizados polo Concello para desenvolver diferentes actividades. A concelleira María Rozas lembra que, ao remate do pasado mandato, CA tiña avanzada unha proposta para a modificación das ordenanzas fiscais, que comtemplaba esa bonificación de ata o 95%.\nEn Santiago existen varios centros socioculturais que son propiedade das asociacións veciñais dos barrios ou parroquias nos que se atopan, que lle ceden o seu uso ao Concello para desenvolver neles diferentes actividades.Son, polo tanto, eses colectivos veciñais os que asumen importantes gastos vinculados aos locais, como o pago do IBI ou o mantemento e servizos indispensables como a auga ou a luz. María Rozas explicou que ao longo do pasado mandato, “o Goberno de Compostela Aberta traballou na procura de solucións que compensaran as asociacións veciñais por eses gastos, que para moitos colectivos son difíciles de asumir, e máis nos momentos actuais”. A concelleira explicou que unha das solucións que se atopou foi “subvencionar unha maior parte de gastos de mantemento ás aspciacións titulares dos inmobles nos que se desenvolven actividades para a veciñanza, e así se tratou de introducir nas bases da convocatoria de subvencións para asociacións veciñais”. María Rozas apuntou que “tras o cambio de Goberno, esa modificación prevista por CA non foi introducida na convocatoria de 2019, pero sí na de 2020, incrementando o importe dos gastos a subvencionar ata os 5.001 euros”.\nTal e como explicou María Rozas, “Compostela Aberta é consciente de que esa compensación a través das subvencións é insuficiente, e por iso tiñamos tamén preparada unha proposta de modificación das ordenanzas fiscais para a bonificación do IBI dos locais socioculturais que son propiedade da veciñanza”. Esa bonificación, apuntou, “sería conforme ao artigo 74.2 do Texto Refundido da Lei Reguladora das Facendas Locais, e contemplaría unha bonificación do ata o 95% da cota íntegra do imposto”.\nA concelleira pediulle ao Goberno “que contemple a modificación da ordenanza que regula o Imposto de Bens Inmobles, na liña na que xa estaba previsto ao remate do anterior mandato, tal e como coñecen no departamento municipal de Facenda”. Para Rozas, “agora é máis urxente que nunca axudar ás asociacións veciñais que son titulares destes centros, porque desa axuda poderían deponder a continuidade das actividades que se desenvolven neses locais”.\nA bonificación do IBI nos locais socioculturais de propiedade veciñal beneficiaría as asociacións veciñais da Casa Agraria de Meixonfrío, Aríns, Vista Alegre e A Gracia.\nPODES CONSULTAR AQUÍ O ROGO DO GRUPO MUNICIPAL DE COMPOSTELA ASERTA PARA BONIFICAR O IBI DOS LOCAIS DOS CENTROS SOCIOCULTURAIS PROPIEDADE DAS ASOCIACIÓNS VECIÑAIS QUE CEDEN O SEU USO DE FORMA GRATUITA AO CONCELLO.


Mulleres Colleiteiras recolle en 2018 case 100.000 quilos de aceite usado, un 65% máis que o ano pasado - Edar Bens\nMulleres Colleiteiras recolle en 2018 case 100.000 quilos de aceite usado, un 65% máis que o ano pasado\nA iniciativa Mulleres Colleiteiras aumentou nun 65% en 2018 a cantidade de aceite usado recollido na Coruña para a súa valorización e reutilización como combustible. En total, o proxecto promovido por Arquitectura sin Fronteras e que conta co apoio de Edar Bens SA, recolleu en 2018 un total de 99.698 quilos de aceite vexetal usado -98.188 quilos na Coruña e 1.510 quilos en Arteixo- fronte aos 60.824 quilos recuperados en 2017. Ademais, nos últimos tres meses de 2018 foron recollidos máis de 10.000 quilos mensuais, o que marca unha tendencia moi positiva respecto á colaboración dos cidadáns ao desbotar este residuo altamente contaminante.\nMulleres Colleiteiras recolle en A Coruña, Arteixo y varios puntos de Oleiros, Cambre y Ferrol o aceite para a súa valorización e reutilización tanto de puntos públicos situados principalmente en escolas, institutos e centros cívicos; privados, principalmente establecementos de hostalaría; e nos contedores laranxas que Mulleres Colleiteiras teñen en toda a cidade.\nO aceite usado, unha vez limpo, véndese a unha empresa externa para o seu uso, pero Mulleres Colleiteiras está traballando para completar o proceso nas súas propias instalacións e reutilizar o aceite a nivel local, para calefaccións de escolas e outros organismos públicos.\nRecentemente, Edar Bens SA renovou o seu convenio de colaboración con este proxecto que ofrece ás mulleres en risco de exclusión a posibilidade de ter un emprego mentres colaboran coa reciclaxe dun residuo perigoso e difícil de eliminar como é o aceite usado. Ademais, Edar Bens SA está transformando a furgoneta utilizada por Mulleres Colleiteiras para facela funcionar co biometano obtido durante o proceso de tratamento de augas residuais da Coruña e a súa contorna. Deste xeito, o vehículo co que as Mulleres Colleiteiras recollen o aceite usado tamén funcionará tamén con enerxías renovables.\n“Mulleres Colleiteiras recogen en 2018 casi 100.000 kilos de aceite para reciclar”\nMulleres Colleiteiras recogió cien toneladas de aceite usado, un 65% más que en 2017\nOs enxeñeiros industriais de Galicia premian o proxecto de xeración de gas renovable que se desenvolve en Edar Bens SA


Nuns sitios desaparecen, aquí medran - Tito Diéguez - El Progreso de Lugo: Periódico líder de Lugo y su Provincia\n05 enero 2020 18:15 h.\nALÉGRAME ler que logo da Noitevella hai 470 quilómetros de autoestradas gratis de Tarragona a Alacante e de Sevilla a Cádiz. Satisfaime, pois confío en que o pasado verán no fora a miña última vez en pasar por elas, tan namorado como estou de Cataluña e Andalucía. Pero ao tempo entristéceme porque a que máis uso, a vía rápida do eixo atlántico galego, ten un custe superior aos 22 euros entre Ferrol e Tui, logo de sufrir a subida máis pronunciada de cantas autoestradas estatais hai no país. E vai polo terceiro ano que isto ocorre, e así sucederá outras dúas décadas, mentres non se acaben de pagar a ampliación da ponte de Rande e o ensanche da circunvalación de Santiago, a non ser que o acordo entre PSOE e BNG para a presidencia de Sánchez se concrete en beneficios para os usarios. O Goberno central recoñecera que é "inxusto" o pago, pero o partido que o apoia non se movera para solucionalo, ata que lle foi imprescindible contar cun voto galego. A ver se así.


“Para nós, a gratuidade universal dos libros de texto é o único sistema válido”\nA Federación de Anpas de centros públicos de Ferrolterra (Feanpas) desenvolveu onte pola tarde unha concentración na cidade ferrolá para amosar o seu .\nImaxe da concentración desenvolvida onte pola Feanpas diante do Edificio da Xunta\tjorge meis\nREDACCIÓN FERROL 16/06/15\nA Federación de Anpas de centros públicos de Ferrolterra (Feanpas) desenvolveu onte pola tarde unha concentración na cidade ferrolá para amosar o seu rexeitamento ao chamado “fondo solidario” de libros de texto e ao sistema de axudas convocado pola Consellería de Educación e Ordenación Universitaria en función da renda das familias.\nReivindican ademais a volta ao sistema de préstamo universal e gratuito, un modelo implantado polo último goberno do Partido Popular dirixido por Manuel Fraga e continuado polo bipartito PSOE-BNG.\n“Para nós este é o único sistema válido”, comentaba onte Javier Sánchez, presidente tanto da Feanpas como da Confederación de Anpas Galegas que aglutina a colectivos de pais de diferentes comarcas galegas. “O préstamo universal e gratuíto é o máis xusto, económico, eficaz, máis solidario e mesmo educativo”, engadiu.\nO modelo actual, opina, é parcial, ao ter en conta as rendas das familias para se beneficiar das axudas, cando do que se está a falar é dun dereito, como o da educación, ao que todas as familias teñen que ter acceso en igualdade de condicións.\nHai varios cursos, a Consellería de Educación decidiu substituir o modelo de préstamo universal pola devandita convocatoria de axudas para a compra dos libros. Agora, a partir do vindeiro curso, e dentro das novidades que implica a Lomce, crearanse bancos de libros de textos nos propios centros educativos.\n“É un despropósito. Non saben nin sequera de que libros van dispór” no denominado “fondo solidario” e que o vindeiro curso estará destinado ao alumnado matriculado en 3º e 5º de Educación Primaria e en 2º e 3º da ESO, en consonancia co calendario de implantación da nova lei educativa. De feito, na propia orde da Consellería indícase que “o centro asignará o uso dos libros de texto dispoñibles por orde inversa á renda per cápita da unidade familiar”. Os bancos estarán integrados polos manuais e material reutilizable adquirido coas axudas do curso 2014/2015 que os beneficiarios están obrigados a devolver.\n“Non podemos estar dacordo con este sistema, xa que non garante que todo o alumnado poida beneficiarse do mesmo”, manifestou o presidente da Feanpas.\nNa orde da Consellería de Educación na que se regula esta nova modalidade anúnciase ademais a posta en marcha dunha aplicación informática para facilitar aos centros docentes a xestión deste “fondo solidario” de libros de texto así como a posibilidade da colaboración das propias Anpas neste labor.\nNeste sentido, desde a Federación de Anpas consideran que esta xestión ten que ser asumida integramente pola propia Consellería de Educación, “cos seus propios medios administrativos, sen implicar nin ás Anpas, nin ao persoal docente”.\nNesta liña, fan un chamamento ás asociacións de nais e pais de alumnos para que durante o vindeiro curso non xestionen os bancos de libros que nos últimos anos, e como medida paliativa ante a supresión do sistema de préstamo universal e gratuíto, puxeronse en marcha nalgúns colexios e institutos.\nAo igual que en Ferrol, tamén se fixeron concentracións en Cangas, Carballo, Cee, Lugo, Ponteareas, Santiago, Vigo, Vilalba e Redondela, promovidas polas respectivas federacións. Todas forman parte da Confederación Galega de Anpas. O colectivo ten concertada para este venres unha reunión coa Consellería de Educación, á que achegarán á súa postura en contra do modelo actual para os libros de texto.\nLa AVV Val de Esmelle convoca su concurso de adornos florales


Os Arquivos da Meiga • Panel de Control de Usuario • Política de privacidade\nÍndice do Foro » Política de privacidade\nAgora mesmo é Dom, 18 Ago 2019, 15:25\nEste documento explica polo miúdo como "Os Arquivos da Meiga" e mais os seus agregados (de agora en diante "nós", "noso", "nos", "Os Arquivos da Meiga", "https://www.osarquivosdameiga.com") e phpBB (de agora en diante "eles", "deles", "lles", "phpBB software", "www.phpBB.com", "phpBB Group", "phpBBTeams") usarán calquera información recollida durante a sesión de uso aberta por ti (de agora en diante "a tua información").\nA tua información é recollida de dous xeitos. En primeiro lugar, ao navegar en “Os Arquivos da Meiga” o software de phpBB creará certo número de cookies, que son pequenos ficheiros de texto que o navegador baixa aos directorios temporais. As dúas primeiras cookies só conteñen un identificador de usuario (de agora en diante “user-id”) e un identificador anónimo de sesión (de agora en diante “session-id”), asignados automaticamente polo software de phpBB. Unha terceira cookie crearase unha vez teñas visitado temas en “Os Arquivos da Meiga” e é usada para almacenar que temas che interesan, a fin de mellorar a tua experiencia como usuario.\nPode que tamén se xeren cookies externas ao software phpBB durante a proceso de navegación en “Os Arquivos da Meiga”, aínda que iso está fóra do obxectivo deste documento só tenta cubrir as páxinas creadas polo software de phpBB. A segunda forma en que recollemos a tua información é pola que ti mesmo nos achegas. Esta pode ser, e non unicamente: publicando mensaxes como usuario anónimo (de agora en diante “mensaxes anónimas”), rexistrándote en “Os Arquivos da Meiga” (de agora en diante “a tua conta”) e nas tuas mensaxes publicadas despois do rexistro ao iniciar sesión (de agora en diante “as túas mensaxes”).\nA túa conta deberá conter como mínimo un nome identificábel de xeito único e inequívoco (de agora en diante “o teu nome de usuario”), un contrasinal persoal usado para iniciar sesión (de agora en diante “o contrasinal”) e un enderezo de correo-e válido e persoal (de agora en diante “o teu correo-e”). A información da tua conta en “Os Arquivos da Meiga” está protexida polas leis de protección de datos aplicábeis no país onde se atopa o noso servidor. Poderemos decidir da obrigatoriedade ou non de achegar calquera dato adicional alén do nome de usuario, contrasinal e correo electrónico a discreción de “Os Arquivos da Meiga” durante o proceso de rexistro. De calquera xeito, tes a opción de decidir que información da tua conta é pública. Alén diso, na tua conta tes a opción de aceptar ou rexeitar os correos-e xerados automaticamente dende o software do phpBB.\nO teu contrasinal está cifrado (cun hash dunha soa dirección) polo que é seguro dabondo. Des todos os xeitos, é recomendábel que non uses o mesmo contrasinal en diferentes sitios web. O teu contrasinal é o medio de acceso á tua conta en “Os Arquivos da Meiga”, polo que debes gardalo coidadosamente e baixo ningunha circunstancia ninguén relacionado con “Os Arquivos da Meiga”, co phpBB ou terceira parte, poderache preguntar lexitimamente polo teu contrasinal. Se esqueces o contrasinal para a conta, podes usar a ferramenta “esquecín o meu contrasinal” provista no software de phpBB. Este proceso preguntarache polo nome de usuario e correo electrónico; despois, o software de phpBB xerará un novo contrasinal para recuperar a conta.


Transferencia do dereito individual á formación á conta de adestramento persoal: data límite 30 de xuño de 2021\nTransferencia de horas DIF ao CPF: recordatorios\nDesde 2015, a conta de adestramento persoal (CPF) substitúe o dereito individual á formación (DIF).\nPara as persoas que foron empregadas en 2014, é responsabilidade deles tomar as medidas necesarias para transferir os seus dereitos segundo o DIF á súa conta de adestramento persoal. A transposición ao CPF non é automática.\nSe os empregados non dan este paso, perderanse permanentemente os seus dereitos adquiridos.\nDebería saber que inicialmente a transferencia tiña que realizarse a máis tardar o 31 de decembro de 2020. Pero concedeuse un tempo adicional. Os empregados afectados teñen ata o 30 de xuño de 2021.\nTransferencia de horas DIF ao CPF: as empresas poden informar aos empregados\nCo fin de que os titulares de dereitos coñezan o DIF, o Ministerio de Traballo inicia unha campaña de información entre empregados, empresas, federacións profesionais e interlocutores sociais.\nBaixo certas condicións, ata o 31 de decembro de 2014, os empregados poderían adquirir ata 20 horas de dereito DIF ao ano, ata un límite máximo de 120 horas acumuladas.\nO Ministerio de Traballo especifica que para unha persoa que nunca usou os seus dereitos, isto pode representar un ...\nTransferencia do dereito individual á formación á conta de adestramento persoal: data límite 30 de xuño de 2021 10th de xullo, 2021Tranquillus\nLea Crea unha lista despregable en Excel\nprécédentEmpresa: os empregados xa non poderán levar máscaras caseiras\nsuivantNómina: que cambia o 1 de xaneiro de 2021\nConvértete en pirata informático de vendas


Pingas de Orballo: Nin ovella nin lobo... A nai! | Galicia Digital\nPingas de Orballo: Nin ovella nin lobo... A nai!\nVolve a guerra ós montes galegos. A que se acomete entre defensores e detractores do lobo. Porque a Comisión Estatal do Patrimonio Natural e da Biodiversidade quere incluír ó canis lupus no Listado de Especies Silvestres en Réxime de Protección Especial. Fun labrego, son labrego e aínda así non me posiciono. Eu só recordo que unha vez, de rapaz, con 10-12 anos, o lobo quixo levarme ou comerme a única ovella que tiñamos.\nEra noite pecha, estaba coas vacas en Sudalomba, no monte Medo. Eu xa, co medo no cu, estaba enriba do burro para estar un chisco máis alto e así semellar poderío. Naquilo, nun lóstrego, apareceu o lobo, pillou do rabo da ovella e iniciouse o combate: ela a tirar cara á adiante e o lobo a turrar para atrás. Naquel momento só pensei na miña nai; se lle chego á casa sen a ovella hai malleira. Baixeime do burro tan rapidamente que incluso cheguei a caer. Collín uns cantos coios e empecei a lanzarllos ó carallo do lobo. Este non soltaba a ovella. Fun para alá correndo e acenándolle coa vara, que nin tan sequera era unha aguillada. Soltou a ovella, pero os dentes ben que mos ensinou. A nai non me saía da cabeza; era mellor unha dentada do lobo que unhas labazadas da nai. Non recuei. O lobo si o fixo, pero de malas formas... aqueles dentes non deixaron de resplandecer na noite.\nNon volvín subirme ó burro ata pasar a Ponte das Cabras por se aparecía de novo o lobo para rematar a faena. Ó chegar á casa díxenlle á nai que non volvería para o monte sen unha machada. Para unha vez que vin o lobo en máis de 20 anos quixen armarme ata os dentes. Tamén, como son... por un simple lobo.


Galicia Confidencial (GC) - Información sobre Avogados\nAdolfo Domínguez anuncia un ERE que afectará ao 30% do seu persoal\nUn total de 300 traballadoras de todo o Estado se verán afectadas.\nAgás sorpresas, será o máximo responsable dun órgano que asesora ao Goberno en materia económica.\nOs rexistros en Alcoa sáldanse con tres detidos que declararán este venres na Audiencia Nacional\nUnha cuarta persoa que ía ser detida atopábase de viaxe pero foi tamén citada a declarar ante a xuíza María Tardón\nA Deputación da Coruña estuda recorrer a sentenza que obriga a indemnizar aos Franco\n"Non podemos asumir aínda ter que indemnizalos", valorou González Formoso.\nRatifican a devolución de 360.000€ a unha muller en risco de exclusión por unhas preferentes herdadas\nA muller herdou as preferentes dos seus proxenitores que morreron en 2010 e 2012.\nHosteleiros anuncian denuncias contra as autonomías e Goberno central polo impago das axudas ao sector\nUn informe de Hostalaría de España denuncia que só o 24% dos CC.AA. repartiu axudas ao sector\nO Colexio de Avogados da Coruña considera que "o seu grao de exposición á enfermidade" é "moi elevado".\nO Colexio de Avogados de Lugo pide prioridade de vacinación para os letrados de oficio\nO comité de Alcoa fai unha "contraproposta" á empresa "para que negocie unha venda"\nOs avogados de CC OO, CIG e UGT valorarán previamente o documento, "dada a situación xurídica" do conflito laboral, no que a empresa mantén o recurso contra a nulidade do ERE.\nCondenan ao Concello de Avión por "discriminar" salarialmente os seus traballadores de emerxencias\nA CNT asegura que no Concello “parecen empeñados en seguir dilapidando os fondos públicos" para pagar un gabinete de avogados e "non recoñecer aos traballadores e traballadoras o mínimo que lles corresponde”.


Impermeabilizar o exterior da vivenda | Consumer\nImpermeabilizar o exterior da vivenda\nCanto máis húmida estea unha parede, máis calor conducirá ao exterior e máis frío deixará pasar ao interior\nData de publicación: Xoves, 10deMarzode2005\nImaxe: Colin Brough\nA acción daniña da choiva, a neve ou o xeo nos materiais porosos dos revestimentos exteriores dunha vivenda pode provocar que a humidade se filtre nos seus muros e, canto máis húmida estea unha parede, máis calor conducirá ao exterior e máis frío deixará pasar ao interior. Para evitar isto, débese aplicar un produto impermeabilizante de resina de silicona nas paredes exteriores da casa.\nProtexer as paredes\nOs mellores impermeabilizantes son os fabricados a base de resinas de silicona, xa que penetran de forma profunda. Antes de aplicalos, débese limpar a fondo a superficie. O sistema máis eficaz é o arenado hidráulico cun limpador de alta presión. A continuación, aclárase a parede con auga limpa e déixase secar. Outra opción é limpar a superficie cun cepillo e deterxente.\nSe a parede ten fisuras e estas son de tamaño considerable e profundas, unha vez limpas, taparanse cunha masilla tapajuntas que se poida pintar. Se as fisuras son pequenas e superficiais, trataranse cun revestimento antifisuras impermeable e elástico.\nEn zonas pouco asolladas e de elevada humidade, é bastante probable a formación de brión. Unha cantidade elevada favorece que a humidade ascenda pola parede. Para evitalo, antes de aplicar o impermeabilizante deberase estender un produto antimusgo cun cepillo, esponxa ou pistola.\nOs impermeabilizantes débense usar sen diluír. Se o soporte é moi absorbente, na primeira pasada consumirase medio litro por metro cadrado e algo menos na segunda. Pódense aplicar con brocha ou cun pulverizador manual. Para mellorar o resultado, é posible aplicar varias mans seguidas. Se a parede é de pedra ou ladrillo, empregarase un produto incoloro.\nXuntas en bo estado\nUns dos puntos máis débiles das paredes de mampostería (ladrillo) son as xuntas. O paso do tempo e os diferentes factores climatolóxicos fan que o morteiro se desmorone aos poucos e que a auga se filtre con facilidade. Para solucionar os danos e evitar humidades, débese picar o morteiro vello ata unha profundidade dun quince milímetros cun martelo e un cincel.\nTras limpar e humedecer as xuntas, prepararase un novo morteiro. Para iso, mesturarase unha parte de cemento con tres de area fina. A continuación, introducirase nas xuntas coa axuda dunha chaira.\nImpermeabilizar os zócalos\nOs zócalos están expostos a augas superficiais, choiva e xeadas. Antes de aplicar o revestimento neles, débese preparar a superficie, que ha de estar limpa, seca, libre de fisuras e de pintura solta.\nSe se desexa que o selado sexa de cor, deberase aplicar unha pintura resistente ao aire e á abrasión\nCando o zócalo estea listo, rascarase cun cepillo duro e aplicarase a continuación unha imprimación que sexa compatible co impermeabilizante. Se se desexa que o selado sexa de cor, deberase aplicar unha pintura resistente ao aire e á abrasión, Neste caso, a mellor opción é utilizar unha pintura de látex de acrilato puro sen disolventes.\nSe a superficie é grande, o produto deberase aplicar cunha brocha ou un rodete. En caso contrario, bastará con usar un pincel gordo ou unha brocha. Para un óptimo cubrimiento, a primeira man débese aplicar con movementos de brocha en dúas direccións.\nSe é posible, eliminarase toda a terra ata chegar á soleira dos cimentos. Unha vez limpa e seca a zona, aplicaranse dúas capas de produto impermeabilizante. Tras deixar secar, volverase a cubrir a zona con terra.\nhongo-gl Humedad-gl moho-gl\nConservación e Restauración de fachadas cara vista


Erasmus + no CPR Plurilingüe Padre Feijoo Zorelle : Entrevista a Diego Iglesias sobre a súa estadía en Leeds\nluns, 7 de xaneiro de 2019\nEntrevista a Diego Iglesias sobre a súa estadía en Leeds\nDiego Iglesias ven de compartir con nós a súa experiencia en Leeds, Reino Unido, logo de participar nun curso sobre a metodoloxía AICLE (Aprendizaxe Integrada de Contidos e Linguas Estranxeiras) Non deixes de ler esta entrevista. Grazas, Diego!\nTipo de mobilidade: curso de formación\nInstitución de acollida: English Matters\nLugar: Leeds, Reino Unido\nPodes describir brevemente en que consistiu a túa mobilidade?\nUn curso de metodoloxía CLIL para a ensinanza simultánea de contidos e idioma.\nQue tipo de actividades levaches a cabo durante a mobilidade?\nClases expositivas e de actividades e dinámicas para traballar os diferentes contidos do curso, ademais de visitas a museos e outros lugares da cidade como traballo programado para recabar aspectos culturais locais cos que crear materiais para os alumnos.\nQue contidos foron os máis relevantes para a túa práctica docente?\nPenso que os máis útiles, unha vez establecido en qué consistía verdadeiramente a metodoloxía CLIL, foron as fontes de materiais e as técnicas para adaptalas ó nivel lingüístico do alumnado, así como os métodos de traballo cooperativo que nos ensinaron.\nCales foron os aspectos máis positivos da experiencia?\nO curso en sí mesmo foi unha experiencia positiva, tanto polo contido como pola súa organización rigorosa e coherente. Ademais permitiume coñecer a un grupo de colegas de diferentes países cos que poder colaborar e dos que poder aprender, así como poñer en práctica as miñas destrezas comunicativas.\nComo cres que podería mellorar?\nPodendo interactuar con alumnos e/ou idealmente podendo levar a alumnos do centro a experimentar por sí mesmos a práctica desta metodoloxía e coñecer os aspectos culturais que tamén son obxectivo esencial das mobilidades.\nCal prevés pode ser o impacto da túa mobilidade na túa práctica docente e no centro?\nAdemais de darme as ferramentas para saber como implementar esta metodoloxía, chegado o caso, penso que a súa difusión entre o profesorado podería ser unha vía para poder impartir máis materias incluíndo a ensinanza dunha lingua estranxeira. Por outra parte, deume ideas de métodos de elaboración de materiais e de técnicas de aprendizaxe colaborativa que podería empregar mesmo na lingua materna. E as redes de contactos entre profesores que creamos poden permitir nun futuro próximo a realización de proxectos en colaboración con outros centros que positivos para o noso.\nEn xeral, que balance fas desta mobilidade?\nEstarías disposto/a a participar noutra mobilidade dentro dun proxecto Erasmus+?\nRecomendarías esta experiencia a outros profesores?\nQue lles dirías a outros profesores que están pensando solicitar unha mobilidade?\nQue saquen o maior proveito da experiencia e non teñan medo ao descoñecido, pensando en todo momento no que vai ser de interQue saquen o maior proveito da experiencia e non teñan medo ao descoñecido, pensando en todo momento no que vai ser de interese para a súa práctica cando volvan cos seus alumnosese para a súa práctica cando volvan cos seus alumnos.\nás xaneiro 07, 2019\nBoa viaxe, Diego!\nDiego Iglesias, profesor de física e química, chegará mañá a Karlshamn, Suecia, para participar nun evento formativo dirixido a profesores...\nVelaquí varias imaxes que comparte Diego Iglesias, profesor de física e química, da súa primeira xornada en Karlshamn, Suecia. Logo dun sem...\nHave a good trip, Bea and María José!\nA nosa xefa de estudos, Beatriz Temes, e a coordinadora de infantil, María José Novo, chegarán mañá a Dublín, para participar en dous even...\nInspiradora charla de Tomás Garnelo\nEntrevista a Beatriz Nieto sobre a súa estadía en ...\nCharla sobre a estadía en Leeds aos alumnos de 4º ...\nEntrevista a Diego Iglesias sobre a súa estadía en...


A VILA DE TUROQUA: 2008\nHoxe comezamos unha nova experiencia, a redacción deste xornal persoal e 'ciberdixital'. Non faremos un 'querido diario', senón mais ben pequenas, variadas e intensas pinceladas das nosas vidas, das nosas inquietudes persoais e profesionais, daquelo que nos rodea.\nNon queremos que sexa un espazo pechado, restrinxido a uns poucos, senón plural, aberto a todos: amigos, compañeiros, veciños ...\nQueremos que sexa un foro de participación, debate e denuncia, onde todos poidamos expresar as nosas opinións, defendelas frente aos demais, criticar constructivamente as ideas dos outros, e facer públicas todas aquelas cuestións que consideremos relevantes. Sempre dentro do respeto aos demais, sen insultos, nin ofensas.\nTodo terá cabida neste xornal, dun xeito ou doutro: a cultura, o arte, a ciencia; o medio ambiente, a reciclaxe, a conservación, a paisaxe; as viaxes, o turismo, os monumentos, os espectáculos; o deporte, o cine, a televisión, a radio; a amizade, o amor; a política, o emprego, a economía, o traballo, ...; e todo aquelo que queirades.\nGrazas polo voso tempo e, ben vidos.\nPublicado por Manolo de Turoqua a las 18:49 1 comentarios